Odense Adresse-Contoirs Efterretninger, 1842-03-15
Politisk Oversigt. Storbrittannien. Desværre, have Hjobsposterne fra Ostindien bekræftet sig. Under Paaskud af at underhandle og Overgivelsen af Kabuls Citadel, indbød Dost Mohammeds Søn, Achbar Chan, den engelske Gesandt Sir MNaghten til en Samtale, hvilken ogsaa fandt Sted paa Vindelbroen, der fører fra Ka bul til Citadellet Bala=Hissar. MNaghten var kun ledsaget af 4 Officerer og en svag Eskorte. Neppe vare Underhandlingerne begyndte for Achbar Chan affyrede en Pistol paa Gesandten og da den første klikkede, affyrede han en anden: MNaghten var øieblikkelig død. Capitain Trevor, der vilde ile ham til Hjelp, blev strax nedhugget, medens de tre andre Officerer toges tilfange. Gesandtens Hoved blev afskjaaret, hans Legeme skrækkeligt mishandlet og slæbt i Triumph gjennem Kabuls Gader. Sir Pottinger overtog strax Gesandtskabet og indledede nye Underhandlinger den 24 December; dog hedder det i en Efterskrift, at disse atter ere blevne afbrudte og at Engellændernes forskandsede Leir er bleven angrebet. Tingenes Stilling er da for Øieblikket følgende, Kabul med Citadellet i Achbar Chans Hænder; Gisni, Kandahar og Dschellalabad besiddes endnu af Engellænderne, der tillige have en befæstet Leir i Nærheden af Kabul, dog savnede Man paa det sidste Sted Levnetsmidler og i Dschellalabad var General Sale haardt betrængt. Under disse Omstændigheder ere Udsigterne for Engellænderne kun lidet glædelige: det eneste Haab bestaaer i at General Sale faaer Forstærkninger, saa at Man kunde være ubekymret for Dschellalabad og derpaa befrie de 20 danske Mile bortfjernede Tropper under Sir Pottinger, ifald disse saalænge kunne modstaae Kulde, Hunger, og de talrige Gildschistammer. Om Shah Schudschas Skjæbne vides Jntet, hvorimod ethvert Haab om at Alexander Burnes skulde have frelst sit Liv, er forsvundet; desuden er General Elphinstone død af Gigt; som faldne nævnes 2 Oberster og 3 Capitainer. Saavidt de officielle Beretninger: at Privatbreve have meldt, at hele den brittiske Hær ved Kabul havde kapituleret og efterladt alle Syge og Saarede samt alle Fruentimmer, er tidligere omtalt. Paa Tilbagetoget var hele Korpset. blevet oprevet, hedder det videre, og da det tappre 11de Regiment sidst blev seet, var det sammensmeltet til 150 Mand, der dog endnu holdt sig sammen, vadede gjennem Sneen og bleve enkeltviis nedskudte som Snepper. JKabul vare MNaghtens Enke og alle de fornemme engelske Damer blevne tvungne til at male Korn. Jfølge "Times" blev Hovedet strax skaaret af MNaghtens Liig, en Deel af hans Legeme stukket i Munden, hans grønne Briller sattes paa Næsen og saaledes blev Hovedet baaret i Triumph paa en Landse. Man vil erindre, med hvilken Glæde det franske Deputeredekammer gjennem Hr. Guizot erfarede, at den brittiske Udenrigsminister, Lord Aberdeen, havde erklæret, at Engelland Jntet havde imod Frankerigs Occupation af Algier. J Parlamentet har imidlertid Lord Aberdeen, til den franske Nations store Ærgrelse, forklaret sine Ord saaledes: at Engelland for Øieblikket ikke har Noget at indvende imod Occupationen. J dette Udtryk synes at ligge, at det kommer an paa Frankerigs fremtidige Opførsel, om Occupationen vil blive erkjendt for gyldig, eller ikke. J Sandhed, Man kan i dette Tilfælde just ikke beskylde det Guizotske Kabinet for at være synderlig politisk uafhængig af Stormagterne.